Uredba Komisije (ES) št. 2518/98

z dne 23. novembra 1998

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter o skupni carinski tarifi [1], nazadnje spremenjene z Uredbo Komisije (ES) št. 2248/98 [2], in zlasti člena 9 Uredbe,

ker je zaradi zagotavljanja enotne uporabe kombinirane nomenklature, ki je priloga navedene uredbe, treba sprejeti ukrepe v zvezi z uvrstitvijo blaga iz Priloge k tej uredbi;

ker Uredba (EGS) št. 2658/87 določa splošna pravila za razlaganje kombinirane nomenklature in se ta pravila uporabljajo tudi za vse druge nomenklature, ki delno ali v celoti temeljijo na njej ali ji dodajajo dodatne pododdelke, in ki jih določajo posebne določbe Skupnosti, z namenom uporabe tarifnih ali drugih ukrepov v zvezi z blagovno menjavo;

ker se mora blago, poimenovano v stolpcu 1 v preglednici, ki je priloga k tej uredbi, v skladu z navedenimi splošnimi pravili uvrstiti v ustrezne oznake KN iz stolpca 2, in sicer iz razlogov, navedenih v stolpcu 3;

ker je primerno, da se po določbah iz člena 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti [3], nazadnje spremenjene z Uredbo Evropskega parlamenta in Sveta (ES) št. 82/97 [4], imetnik za obdobje treh mesecev še naprej lahko sklicuje na zavezujoče tarifne informacije o uvrstitvi blaga v kombinirano nomenklaturo, ki jih izdajo carinski organi držav članic in ki niso v skladu s pravicami, določenimi s to uredbo;

ker Oddelek za tarifno in statistično nomenklaturo Odbora za carinski zakonik za izdelek št. 1 v priloženi preglednici ni podal mnenja v roku, ki ga je določil njegov predsednik;

ker so ukrepi, določeni v tej uredbi, glede izdelkov št. 2 do 7 v priloženi preglednici v skladu z mnenjem oddelka za tarifno in statistično nomenklaturo Odbora za carinski zakonik,

SPREJELA NASLEDNJO UREDBO:

Člen 1

Blago, poimenovano v stolpcu 1 priložene preglednice, je zdaj uvrščeno v kombinirano nomenklaturo v ustrezne oznake KN iz stolpca 2 navedene preglednice.

Člen 2

Na podlagi člena 12(6) Uredbe (EGS) št. 2913/92 se je za obdobje treh mesecev mogoče še naprej sklicevati na zavezujoče tarifne informacije, ki so jih izdali carinski organi držav članic in niso skladne s pravicami, ki jih določa ta uredba.

Člen 3

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 23. novembra 1998

Za Komisijo

Mario Monti

Član Komisije

[1] UL L 256, 7.9.1987, str. 1.

[2] UL L 282, 20.10.1998, str. 55.

[3] UL L 302, 19.10.1992, str. 1.

[4] UL L 17, 21.1.1997, str. 1.

--------------------------------------------------

PRILOGA

Poimenovanje blaga | Uvrstitev v (KN) oznako | Utemeljitev |

(1) | (2) | (3) |

1.Izdelek (rokovnik) približne velikosti 10,5 cm (širina), 14 cm (dolžina) in 4 cm (debelina).Platnice izdelka so narejene iz usnja. Sestavljajo ga:usnjen pašček za zapenjanje s pritiskačem,usnjeno držalo za pero,trije odprti žepi za papir,štirje žepki za kreditne kartice,žepek iz prozorne plastike,žepek z zadrgo.Platnice je mogoče ponovno uporabiti.Na platnicah je tudi rinčni mehanizem za vpenjanje odstranljivih notranjih listov. Notranje liste sestavlja:koledar z dnevnim, tedenskim, mesečnim in letnim pregledom,telefonski imenik,osem žepkov za kreditne kartice, narejenih iz plastike,ločni listi iz kartona | 42050000 | Uvrstitev opredeljujejo določbe splošnih pravil 1 in 3b za razlaganje kombinirane nomenklature in besedilo oznake KN 42050000. Usnjene platnice so sestavni del, ki dajo izdelku bistveni značaj |

2.Risanka za otroke, ki jo sestavlja komplet z naslednjimi sestavnimi deli:knjižica s karticami, ki jih je mogoče iztrgati in se uporabljajo kot modeli za risanje, s kratkimi navodili,10 plastičnih stekleničk z barvnim peskom,plastični žepek, ki vsebuje več barvnih ovojnic in kartic. Te kartice imajo lepljivo površino z odstranljivimi trakovi na zgornji strani, ki ustrezajo vzorcem peščene slike,platnice iz potiskanega kartona, ki imajo na notranjo stran zalepljene prej omenjene sestavne dele | 49030000 | Uvrstitev opredeljujejo določbe splošnih pravil 1 in 3b za razlaganje kombinirane nomenklature in besedilo oznake KN 49030000. Ob upoštevanju splošnega pravila 3b daje knjižica s karticami, ki jih je mogoče iztrgati in se uporabljajo kot modeli za risanje, izdelku bistveni značaj, zaradi katerega se le-ta šteje za risanko. |

3.Priročniki za ustvarjanje vezenin s križnim vbodom, ki ga sestavljajo:prepognjena kartonska kartica aliknjižice s kartonskimi platnicami in notranjimi listi iz papirja.Na platnici je natisnjena barvna prva stran, prodajna cena, avtorjevo ime in številka priročnika.Notranji deli ali strani vsebujejo predvsem like, ki predstavljajo modele za vezenje s križnim vbodom, in manj besedila, ki opisuje potrebne vrste sukanca in barve ter podaja splošno razlago o vezenju | 49119900 | Uvrstitev opredeljujejo določbe splošnih pravil 1 in 6 za razlaganje kombinirane nomenklature in besedilo oznak KN 4911, 491199 in 49119900. Izdelkov ni mogoče uvrstiti v tarifno številko 4902, ker ne izhajajo v kontinuirani seriji pod enakim naslovom. Ker niso namenjeni predvsem za branje, izdelkov ni mogoče uvrstiti v tarifno številko 4901 |

4.Obuvalo z zgornjim delom iz tekstilnega materiala s podplati iz plastične mase, prevlečenimi s slojem tkanine debeline približno 1 mm, ki se hitreje obrabi.Ta tkanina se dotika tal. | 64041990 | Uvrstitev opredeljujejo določbe splošnih pravil 1 in 6 za razlaganje kombinirane nomenklature, opomba 4b k Poglavju 64 in besedilo oznak KN 6404, 640419 in 64041990. Zaradi uporabe zgoraj omenjene opombe je podplate treba obravnavati kot plastične podplate. Izdelkov torej ni mogoče uvrstiti v oznako KN 6405 |

5.Nova štirikolesna vozila (za vse terene) z enovaljnim štiritaktnim 395–cm3 batnim motorjem z notranjim izgorevanjem in vžigom na svečko, z menjalnikom s petimi prestavami za vožnjo naprej in eno za vzvratno ter dvojnimi hidravličnimi sprednjimi zavorami. Vozila imajo sedež za samo enega potnika in ročice za krmiljenje na krmilu. Krmilni mehanizem temelji na Ackermanovem načelu.Opremljena so z nosilci za prtljago in vlečno kljuko in imajo vlečno moč 880 kg (zavrto).Opremljena so tudi z števcem obratovalnih ur, hladilnikom olja in z zaporo diferenciala.Dimenzije (dolžina, širina, višina): 1944 mm, 1156 mm, 1080 mm, suha teža: 249 kgGlej fotografijo | 87032110 | Uvrstitev opredeljujejo določbe splošnih pravil 1 in 6 za razlaganje kombinirane nomenklature in besedilo oznak KN 8703, 870321 in 87032110. Vozila, ki so primerna tako za prevoz ljudi po težavnem terenu (npr.: za prostočasne dejavnosti) in za vleko ali porivanje drugega vozila, stroja ali tovora, ne izpolnjujejo zahtev iz opombe 2 k Poglavju 87, ker niso narejena predvsem za vleko ali porivanje drugega vozila, stroja ali tovora. |

6.Elektronska naprava na baterije v ploščatem, okroglem plastičnem ohišju s premerom približno 6 cm, ki ima prikazovalnik s tekočimi kristali, miniaturni zvočnik, več gumbov in obesek za ključ.Igračka predstavlja "virtualno bitje", ki ga ohranjamo "pri življenju" s pritiskanjem na vhodne gumbe.Naprava lahko poleg tega kaže tudi čas.Glej sliko | 95039032 | Uvrstitev opredeljujejo določbe splošnih pravil 1 in 6 za razlaganje kombinirane nomenklature in besedilo oznak KN 9503, 950390 in 95039032. Izdelek nima značilnosti družabnih iger iz številke 9504, ker nima potrebnega tekmovalnega elementa. |

7.Napihljiv obroč, narejen iz pisane plastične folije, z živalskimi značilnostmi (hrbtna plavut, repna plavut in prsna plavut ribe). Obroč je namenjen za uporabo v vodi.Obroč ima zunanji premer približno 40 cm in notranji premer približno 20 cm.Ima varnostni ventilGlej fotografijo | 95039032 | Uvrstitev opredeljujejo določbe splošnih pravil 1 in 6 za razlaganje kombinirane nomenklature in besedilo oznak KN 9503, 950390 in 95039032. Igrača je namenjena za rekreacijo in razvedrilo otrok v plitvi vodi in ni ustrezen varnostni pripomoček v nujnih primerih v globoki vodi. |

+++++ TIFF +++++

|

--------------------------------------------------